Source: https://www.riigiteataja.ee/akt/427122019005
Timestamp: 2020-02-23 02:26:34+00:00
Document Index: 560604

Matched Legal Cases: ['§ 17', '§ 22', '§ 1', '§ 2', '§ 2', '§ 2']

Keila Linnavolikogu 31. märtsi 2009. a määruse nr 3 „Volikogu liikmetele volikogu tööst osavõtu eest tasu ja volikogu ülesannete täitmisel tehtud kulutuste eest hüvitise suuruse ja maksmise korra kehtestamine” muutmine – Riigi Teataja
Keila Linnavolikogu 31. märtsi 2009. a määruse nr 3 „Volikogu liikmetele volikogu tööst osavõtu eest tasu ja volikogu ülesannete täitmisel tehtud kulutuste eest hüvitise suuruse ja maksmise korra kehtestamine” muutmine
RT IV, 27.12.2019, 5
Vastu võetud 17.12.2019 nr 19
Määrus kehtestatakse Kohaliku omavalitsuse korralduse seaduse § 17 lõike 3 ja § 22 lõike 1 punkti 22 alusel.
§ 1. Keila Linnavolikogu 31.03.2009 määruses nr 3 „Volikogu liikmetele volikogu tööst osavõtu eest tasu ja volikogu ülesannete täitmisel tehtud kulutuste eest hüvitise suuruse ja maksmise korra kehtestamine” § 2 muudetakse ja sõnastatakse järgmiselt:
„§ 2. Tasu suurus
(1) Keila Linnavolikogu ja komisjonide tööst osavõtu eest makstakse linnavolikogu liikmetele ja linnavolikogu alatiste komisjonide liikmetele, kes ei ole volikogu liikmed, tasu järgmiselt:
1) linnavolikogu esimees: 1060 eurot kalendrikuus (ei lisandu linnavolikogu liikme, komisjoni esimehe ega aseesimehe tasu);
2) linnavolikogu aseesimees: 530 eurot kalendrikuus (ei lisandu linnavolikogu liikme, komisjoni esimehe ega aseesimehe tasu);
3) linnavolikogu alatise komisjoni esimees: 177 eurot kalendrikuus (komisjoni koosolekute toimumise kuudel lisaks linnavolikogu liikme tasule);
4) linnavolikogu alatise komisjoni aseesimees: 89 eurot kalendrikuus (komisjoni koosolekute toimumise kuudel lisaks linnavolikogu liikme tasule);
5) linnavolikogu liige: 353 eurot kalendrikuus (linnavolikogu istungist osavõtu korral);
6) linnavolikogu alatise komisjoni liige, kes ei ole linnavolikogu liige: 35 eurot kalendrikuus (komisjoni koosolekust osavõtu korral)“.
§ 2. Määrus jõustub 1. jaanuaril 2020.